ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 28.8.2022**

# Zapisnik 4. rednega srečanja župnijskega pastoralnega sveta

sobota, 27. avgusta 2022 ob 20.00 uri v dvorani župnišča

**Prisotni:** župnik Janez Petrič, duhovni pomočnik Janez Celar, Valentina Gantar, Jože Petrovčič, Mojca Treven, Gvido Bokal, Miha Kogovšek, Tone Klemenčič, Andreja Kranjc, Marija Buh, Marko Žust

**Odsotni:** Tatjana Alič, Tone Kogovšek, Edo Dolinar, Marinka Jelovčan, Helena Nagode, Krištof Treven, Miha Kavčič

Dnevni red:

1. Uvodna molitev
2. Cerkveno leto do začetka adventa
3. Pregled po dejavnostih ŽPS:
   1. Molitev, oznanjevanje, bogoslužje
   2. Kateheza
   3. Mladina
   4. Praznovanja, druženje, čiščenje, krašenje
   5. Karitas
   6. Gospodarstvo
4. Razno

K 2. točki – **Cerkveno leto adventa**

* **Celodnevno češčenje, ponedeljek, 5. septembra:**
  + od 9. do 12. ure in od 15. do 17. ure;
  + začetek s sveto mašo ob 9. uri, sledi molitev rožnega venca; nato češčenje v tišini do 12. ure; molitveno uro za vse ob 15. uri vodi ŽPS; molitveno uro za otroke ob 16. uri vodi Miha Kogovšek
  + zaključek češčenja ob 17. uri z blagoslovom z najsvetejšim in sveto mašo
* **Mali šmaren, četrtek. 8. september – maša ob 19. uri**
* **Jesenski romarski shod, nedelja. 11. september ob 10. uri**
* **Jesenski romarski shod Hlevni Vrh, nedelja. 18. september ob 10. uri – blagoslov novega ambona**
* **Misijonska nedelja, 23. oktober**
* **Vsi sveti, torek, 1. novembra 2022, maši ob 10. in 15. uri; molitev rožnega venca v cerkvi ob 14. uri; po popoldanski maši molitve na pokopališču;**
* **Spomin vseh rajnih, 2. novembra; sveta maša v Hlevnem vrhu bo 17. uri in po maši molitve na pokopališču;**
* **Zahvalna nedelja, 6. november, darovanje za organista in zborovodje**
* **Kristus kralj; zadnja nedelja v cerkvenem letu, 20. november**

3. točki - **Pregled dejavnosti ŽPS**

* **Molitev, oznanjevanje, bogoslužje**
  + **Taizejska molitev** – predvidoma vsako prvo soboto v mesecu
  + **Celodnevno češčenje;** 
    - **z naslednjim letom se prestavi celodnevno češčenje na prvo soboto v septembru;**
    - do takrat ŽPS sestavi program češčenja, ki bo povabil čim več članov župnijske skupnosti k temu velikemu prazniku in blagoslovu za župnijo;
    - predvidoma se bo z češčenjem pričenjalo tudi veroučno leto.
  + Za **branje beril** je Marija uspela pridobiti nekaj novih bralcev, tako da se seznam bralcev poveča;
  + **Ministranti:** 
    - Veseli smo da sta se ministrantom pridružila dva nova kandidata Gabrijel Kranjc in Pavel Dolinar; sprejem novim ministrantov bo predvidoma na praznik Brezmadežne device Marije 8. decembra;
    - V zahvalo bomo za naše ministrante v jesenskem času poskušali organizirati sobotni izlet (po verouku);
    - Za vodenje ministrantske skupine bomo povprašali Urbana Justina, ki je to delo že opravljal, ko je še bil ministrant.
  + **Farno peš romanje na Brezje**; Tradicionalno bo v začetku oktobra (prva sobota v mesecu) organizirano peš romanje na Brezje. Do Javorij se odpeljemo z avtobusom, potem pa je še okrog 8 ur zmerne hoje do narodnega svetišča.
* **Kateheza**
  + **Veroučno leto** se prične v soboto 17. septembra; ob 8. uri bo vpis;
  + Verouk bo potekal tako kot predhodna leta;
    - 1., 2., 3. razred ob 8. uri – župnik;
    - 5. razred po maši – župnik;
    - 6., 7., 8. razred po maši – Nevenka;
  + **Zakonska skupina**; V župniji smo pripravljeni organizirati zakonsko skupino. Pri oznanilih se objavi zbiranje zainteresiranih zakonskih parov. Če se bo vsaj pet parov pripravljeno vključiti v novo zakonsko skupino potem se bodo srečanja nove zakonske skupine pričela okrog novega leta. Možno je tudi dobiti kakšnega gosta za predstavitev.
* **Petje pri bogoslužju**
  + **Redne vaje za Mešani cerkveni pevski zbor** so se pričele; Zboru sta se priključili dve pevki;
  + V soboto **3. septembra se bo poročila Andreja Oblak**, dolgoletna članica zbora in glavna organizatorka pogostitev med vajami, piknikov in drugih družabnih dogodkov. Andreja je bila tudi glavna kuharica pri oratorijih, ki so bili v letih pred korono organizirani v naši župniji. Pevci in vsi farani smo ji hvaležni za nesebično žrtvovanje za našo župnijo in ji želimo vse dobro in obilico božjega blagoslova na novi življenjski poti.
  + Petje pri bogoslužju ostaja kot prejšnja leta (mešani zbor; mladinsko-otroški zbor; ljudsko petje).
* **Mladina**
  + V septembru bodo mladi poskušali organizirati **župnijski oratorijski dan**;
  + Letošnja **Stična mladih** bo 17. septembra; Če se bo vsaj 8 mladih iz naše župnije pripravljeno udeležiti Stične mladih, se organizira skupni prevoz, ki ga plača župnija.
* **Praznovanja, čiščenje, krašenje**
  + Pripravi se **stalna zimska okrasitev od adventa do cvetne nedelje** (suhe rože; lončnice).
* **Gospodarstvi svet**
  + **Cerkev v Hlevnem Vrhu je dobila nov ambon** – izdelal ga je restavrator g. Legan; Hkrati so bile tudi odpravljene napake na obnovljenih svetnikih (zamenjani predmeti ob svetnikih);
  + **Četrti zvon v farnem zvoniku za pritrkovanje:**
    - Ponudila se je cenovno zelo ugodna priložnost nabave rabljenega zvona, ki je glasovno skladen z obstoječimi tremi zvonovi in bo znatno povečal obseg možnih melodij za pritrkovanje;
    - Opravljena je bila ocena izvedljivosti vnosa zvona skozi line in montaže na primerno mesto v zvoniku;
    - ŽPS je sprejel sklep, da se zvon nabavi in obesi v zvoniku za potrebe pritrkovanja; montažo bo izvedel Dominik Malovrh, ki je tudi skrbnik električnega zvonjenja.
  + **Novo stopnišče v zvoniku;** 
    - Hrastovi plohi za obnovo se pod župniščem ob letošnjem sušnem poletju lepo sušijo in bodo dovolj suhi za obnovo stopnišča pomladi 2023;
  + **Obnova zunanjosti župnišča:** 
    - V letu 2023 želimo pričeti z obnovitvenimi deli. Do pomladi bomo pripraviti načrt obnove (več vrst fasad, ki so primerne za vremensko tako izpostavljeno lego) in ga tudi okvirno finančno ovrednotili. Poleg toplotne izolacije in nove fasade bo potrebno izvesti tudi hidro izolacijo vsaj na severni strani;
    - Še pred zimo bomo poskušali izvesti temeljito čiščenje kletnih prostorov pod dvorano – odvoz odpadkov, ki so se preko desetletij nabrali v teh prostorih.
  + Nabavi se 2.000 litrov kurilnega olja za ogrevanje prostorov župnišča v zimskem času;

K 4. točki **– Razno**

Irena Leskovec iz Zdravstvenega doma Logatec je prosila, če bi se **redne mesečne zdravstveno vzgojne delavnice** lahko izvajale v učilnici župnišča. ŽPS se je s predlogom strinjal. Delavnice bodo potekale zadnji četrtek v mesecu.

Srečanje smo zaključili ob 22.00 uri. / **Prihodnje srečanje bo predvidoma 26. novembra 2022 ob 19. uri** v prostorih župnišča.

Zapisal Marko Žust